﻿-— 108 — 



jeslé a desià clict, la principale et première cause pourquoy elle s'en 

 mesle est le soing qu'elle a de descharger sa conscience envers Dieu; la 

 seconde, est l'amour qu'elle vous porte, Sire, comme à son bon frère, 

 cherchant d'esviter le deshonneur qui s'accroist par toute la chrestienté, 

 tant envers vostre pays, Sire, qu'envers vostre Majesté, et aussi les 

 troubles qui s'en pourront ensuivre en vostre royaulme, souffrant l'op- 

 pression de vos loyaulx subiects sans l'avoir deservi. Pour conclusion, 

 Sire , si ces premières considérations ne vous semblent suffisantes , 

 comme elle pense quelles seront, elle vous prie d'accepter cette der- 

 nière comme une chose si très-nécessaire qu'elle ne la peult obmettre, 

 mais déclarer pour son estât particulier : Et ne doibt aussi estre oublié 

 pour le vostre, c'est que, si vous ne voulez traicteravec elle, comme ung 

 prince doibt avec ung aultre pour l'amour du debvoir que vous deux 

 debvez à Dieu, et pour l'amour que vous portez l'ung à l' aultre , estant 

 alliés et voisins, pour son honneur et gloire, car si tel desordre n'est re- 

 formé effectuellement , c'est-à-dire les meurtres ordinaires de vos subiects 

 innocens pour seullement professer la religion qui leur est permise 

 d'exercer par vos edicts , mais au contraire avouer et maintenir ceulx 

 qui les saccagent et meurdrissent, comme si c'estoit par l'ordonnance 

 de l'Eglise de Rome, afîin d'extirper tous ceulx qui ne consentent à la 

 doctrine de Rome, la quelle est du tout contraire à la doctrine chres- 

 tienne, et déroge à la souveraineté de tous princes, sa Majesté veoit 

 clerement, combien que ce soit par aventure bien tard , quel dangier est 

 eminent (ant à elle qu'à son Estât, et aussi elle ne faict nul doubte 

 qu'aultres potentats et princes de la chretieneté consentans avec sa Ma- 

 jesté contre l'unité de l'evesque de Rome, verront évidemment combien 

 il est leur nécessaire de pourveoir pçomptement à lel dangier. Et quant 

 à ce que sa Majeslé en fera pour son asseurance, elle pensera estre des- 

 chargée devant Dieu, et pour son honneur vers vous, Sire, son bon 

 frère et allié, ne faisant doubte que Dieu ne conduise l'événement, 

 comme il a faict par cy devant, pour la preservalion d'elle et de son 

 Estât. Ainsi elle rapporte tout à l'honneur et gloire de Dieu sur toutes 

 choses sans affection particulière , d'ambition ou gain quy Iny puisse 

 advenir, ou par hayne ou courroux qu'elle ayt contre personne qui vive. 



Henry Norreys l . 



Si ambiguës que fussent ces phrases, le mauvais vouloir des 

 Anglais s'y faisait jour; ils n'attendaient qu'un moment favorable 

 pour profiter de nos divisions. Déjà dans ce but des intelligences 

 s'étaient nouées au Havre, et lorsque la conspiration sur laquelle 



1 Record office , State papers , France, vol. XLIV. 



